stanford-oval/wikipedia huggingface dataset:
Länsi-Lollandin rovastikunta
Seurakunnat

| Länsi-Lollandin rovastikunnan seurakunnat |
| --- | --- | --- |
| Arninge Sogn | Avnede Sogn | Birket Sogn |
| Branderslev Sogn | Dannemare Sogn | Fejø Sogn |
| Femø Sogn | Gloslunde Sogn | Græshave Sogn |
| Halsted Sogn | Horslunde Sogn | Kappel Sogn |
| Købelev Sogn | Landet Sogn | Langø Sogn |
| Nordlunde Sogn | Nøbbet Sogn | Ryde Sogn |
| Sandby Sogn | Sankt Nikolai Sogn | Stormarks Sogn |
| Søllested-Skovlænge-Gurreby Sogn | Tillitse Sogn | Utterslev-Herredskirke-Løjtofte Sogn |
| Vestenskov Sogn | Vesterborg Sogn | Vindeby Sogn |
Aiheesta muualla

Lolland Vestre Provsti (Arkistoitu – Internet Archive)
Osmo Vihanto

Osmo Olavi Vihanto (11. helmikuuta 1909 – 2. maaliskuuta 1979) oli suomalainen kauppaneuvos ja turkulaisen Vihannon Sähkö Oy:n perustaja, toimitusjohtaja ja hallituksen puheenjohtaja. Nyt yritys on kolmannen sukupolven hallussa ja siihen kuuluu muun muassa kodinkoneiden ja valaisimien suurmyymälä Turun Satakunnantiellä.
Elämä ja ura

Osmo Vihanto syntyi turkulaiseen kauppiasperheeseen ja kiinnostui 1930-luvulla sähköasennusten urakoinnista. Hän osti 1946 Turusta Laurenin sähkö- ja radioliikkeen, jonka nimeksi vaihdettiin Vihannon Sähkö Oy. Leskeksi jäänyttä Osmo Vihantoa auttoi liikkeenpidossa hänen teini-ikäinen poikansa Jukka (1932–2018). Osmo Vihanto avioitui 1940-luvun lopulla uudelleen, ja perheeseen syntyivät pojat Tapio (1948) ja Juha (1952). Vihanto jäi toisen kerran leskeksi 1959 ja luovutti sen jälkeen toimitusjohtajan tehtävät esikoispojalleen Jukalle.
Vihannon Sähkö Oy kasvoi 1950- ja 1960-lukujen mittaan Lounais-Suomen suurimmaksi ja valtakunnallisestikin merkittäväksi vähittäis- ja asennusliikkeeksi. Yhtiöllä oli 1970-luvulla asennustoiminnan ohella viisi kulutuselektroniikan ja sähköalan vähittäismyymälää, huoltopalvelut ja valomainosverstas Turun Valoputki. Turun keskustaan valmistui 1964 Vihannon Sähkön 9 000 kuutiometrin suuruinen Tukkutalo, ja yritys työllisti noin 200 henkilöä.
Osmo Vihanto oli mukana sähköalan ammattikoulutuksen kehittämisessä ja tuki aktiivisesti turkulaista kulttuurielämää sekä urheilu- ja nuorisotoimintaa. Turun NMKY:n yhteyteen perustettiin 1984 kauppaneuvos Osmo Vihannon rahasto stipendien jakamiseksi nuorille lahjakkaille urheilijoille.
Osmo Vihannolle myönnettiin kauppaneuvoksen arvo 1969.
Nurmijärven kirkonkylä

| Nurmijärven kirkonkylä |
| --- | --- |
 Nurmijärven kirkonkylä
 60°27′47″N, 24°48′40″E 
Valtio:   Suomi
Maakunta:  Uusimaa
Seutukunta:  Helsingin seutukunta
Kunta:  Nurmijärvi
Maantiede
Kokonaispinta-ala:  11,27 km2
Maa-ala:  11,27 km²
Väestö
Väkiluku:  7 429
Väestötiheys:  659,2 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2018 mukaiset. 
Nurmijärven kirkonkylä on Nurmijärven kunnan hallinnollinen keskustaajama, jossa asuu noin 8 000 asukasta. Tilastokeskuksen taajama-aluerajauksen mukaisen Nurmijärven kirkonkylän taajaman väkiluku oli 7 429 vuoden 2018 lopussa. Kirkonkylä sijaitsee kahdeksan kilometriä Rajamäeltä, 13 kilometriä Röykästä ja 16 kilometrin päässä kunnan suurimmasta taajamasta Klaukkalasta. Rajamäen ja Hämeenlinnanväylän liittymän välillä kulkee kirkonkylän halki yhdystie 1311.
Aleksis Kiven tie kirkonkylällä.
Nurmijärven kirkonkylällä on paljon palvelualan työpaikkoja. Kylän kunnallisia palveluita ovat muun muassa kunnanvirasto, kirjasto, tori ja pääterveysasema. Kylällä on myös kaksi alakoulua (Maaniitun koulu ja Lukkarin koulu), yläkoulu ja lukio (Nurmijärven yhteiskoulu, Nurmijärven lukio) sekä erityiskoulu.  Muita palveluita ovat elokuvateatteri, keilahalli ja linja-autoasema. Kunnan suurinta yritysaluetta, Ilvesvuorta, rakennetaan kirkonkylän lähelle moottoritien varteen. Ilvesvuoren tuntumassa sijaitsee Nesteen huoltoasema- ja myymälä Myllykukko, joka toimii yhtenä moottoritien pysähdyspaikkoina.
Aleksis Kiven tiellä on Nurmijärven kirkko (1793) ja hautausmaa, vanha pappila, Lukkarila sekä Nurmijärven ensimmäisen koulumestarin Malakias Costianderin talo Mäntylä. Costiander oli Aleksis Kiven opettaja. Kirkon lähellä oli myös aikoinaan Albin Koposen perustama Suomen ensimmäinen lääketehdas.
Kirkonkylän kaupallisten palvelujen tarjonta on monipuolinen. Elokuussa 2022 kirkonkylään avattiin Lidlin ja Tokmannin myymälät.
Luettelo Wayne Gretzkyn NHL-ennätyksistä

Lopettaessaan uransa, Wayne Gretzky hallitsi kaikkiaan 61 NHL-ennätystä sekä useita epävirallisia ennätyksiä. Tämä on luettelo niistä; 40 runkosarja-, 15 pudotuspeli- ja 6 tähdistöotteluennätystä 1487 runkosarja-, 208 pudotuspeli- ja 18 tähdistöottelussa 20 NHL-kauden aikana.
Viralliset ennätykset > Pudotuspeliennätykset (15)

Eniten pudotuspelimaaleja: 122
Eniten pudotuspelimaalisyöttöjä: 260
Eniten maalisyöttöjä yksissä pudotuspeleissä: 31 (1988, 19 ottelussa)
Eniten maalisyöttöjä yhdessä pudotuspeliottelussa: 6 (jakaa Mikko Leinosen kanssa)
Eniten maalisyöttöjä yhdessä pudotuspelisarjassa: 14 (jakaa Rick Middletonin kanssa) 1985 konferenssifinaalissa Chicago Blackhawksia vastaan
Eniten maalisyöttöjä yhdessä pudotuspelien finaalisarjassa: 10 (neljä ottelua + viivästynyt ottelu Boston Bruinsia vastaan)
Eniten maalisyöttöjä yhdessä erässä: 3
Eniten pudotuspelipisteitä: 382
Eniten tehopisteitä yksissä pudotuspeleissä: 47 (1985, 13 maalia ja 30 syöttöä 18 ottelussa)
Eniten tehopisteitä yhdessä pudotuspelisarjassa: 13 (1985 finaalissa Boston Bruinsia vastaan, 3 maalia ja 10 syöttöä)
Eniten tehopisteitä yhdessä erässä: 4 (jakaa yhdeksän pelaajan kanssa)
Eniten alivoimamaaleja yksissä pudotuspeleissä: 3 (1983, jakaa viiden pelaajan kanssa)
Eniten alivoimamaaleja yhdessä ottelussa: 2 (6. huhtikuuta 1983, jakaa kahdeksan pelaajan kanssa)
Eniten ottelun voittomaaleja: 24
Eniten yli kolmen maalin otteluita: 10 (kahdeksan kolmen- ja kaksi neljänmaalin ottelua)
Viralliset ennätykset > Tähdistöotteluennätykset (5)

Eniten maaleja: 13
Eniten maaleja yhdessä tähdistöottelussa: 4 (1983, jakaa kolmen pelaajan kanssa)
Eniten maaleja yhdessä tähdistöottelun erässä: 4 (1983, kolmannessa erässä)
Eniten tehopisteitä: 25 (13 maalia ja 12 syöttöä)
Eniten tehopisteitä yhdessä tähdistöottelun erässä: 4 (1983, jakaa Mike Gartnerin ja Adam Oatesin kanssa)
Menetetyt ja saadut ennätykset

Gretzkyn 15 jatkoaikamaalisyöttöä runkosarjassa ovat pystyneet ohittamaan kolme pelaajaa: Mark Messier (18), Adam Oates (17) ja Nicklas Lidström (16).
Sekä Joe Sakic (16), Mark Messier (14) että Ray Bourque (13) ovat rikkoneet Gretzkyn (12) tähdistöotteluiden maalisyöttöennätyksen.
Uransa lopetettuaan, Gretzkyn pistekeskiarvo ottelua kohden oli 1,921 ja vain kaksi vuotta aiemmin uransa lopettaneella Mario Lemieuxilla oli parempi keskiarvo. Lemieux teki kuitenkin yllättävän paluun keskelle kautta 2000–2001 ja jatkoi uraansa kaudelle 2005–2006, jolloin hän lopetti uransa lopullisesti. Palattuaan Lemieux ei kuitenkaan pystynyt samanlaisiin tuloksiin kuin "ensimmäisellä urallaan" (1985–1997), mikä riitti kutistamaan hänen pistekeskiarvonsa ja siirtämään ennätyksen Gretzkyn nimiin.
Epäviralliset ennätykset

Tunnustettujen ennätysten lisäksi Gretzkyllä on paljon epävirallisia ennätyksiä, joita ei lue ennätyskirjoissa hänen nimissään. Tässä on ainakin osa niistä.
Nuorin pelaaja, joka on tehnyt (yli) 50 maalia yhdellä kaudella: 19 vuotta ja kaksi kuukautta
Eniten tehopisteitä tulokaskaudellaan NHL:ssä: 137. Greztkyä ei kuitenkaan lasketa tämän ennätyksen omistajaksi, koska hän oli jo ennen NHL:ssä olemistaan pelaanut WHA:ssa, joka oli myös eräänlainen ammattilaisliiga. Ennätystä pitää hallussaan Teemu Selänne (132 pistettä, 76 maalia ja 56 syöttöä), koska hän pelasi ennen NHL:lää SM-liigassa, joka oli ns. "amatööriliiga".
Eniten maalisyöttöjä tulokaskaudella: 86. Sama juttu kuin edellisessä, Gretzky oli pelannut ammattilaisliigassa ennen NHL:lään tuloaan. Virallista ennätystä hallitsevat Peter Stastny ja Joe Juneau (70 syöttöä).
Eniten (yli) 200 tehopisteen kausia. Gretzkyllä on eniten yli 100 tehopisteen kausia, mutta koska hän on ainoa, joka on tehnyt yli 200 pisteen rajan yhdellä kaudella (neljä kertaa), niin häntä ei virallisesti lasketa ennätyksen omistajaksi.
Eniten peräkkäisiä 200 tehopisteen kausia: 3
Eniten (yli) 70 maalin kausia: 4. Harvat ovat tehneet NHL:ssä yli 70 maalia yhdellä kaudella ja harvoin tekevät nytkään. Brett Hull on tehnyt yli 70 maalia kaudessa kaikkiaan kolme kertaa.
Eniten yli 80 maalin kausia: 2 (Mario Lemieux ja Brett Hull tehneet kerran)
Eniten yli 90 maalin kausia: 1 (niin kuin yli 200 pistettä yhdellä kaudella, Greztky on ainoa, joka on pystynyt siihen)
Eniten valintoja All-Stars-ottelun parhaaksi pelaajaksi: 3 (jakaa Lemieuxin kanssa)
Nopeimmin 50 maalia: 50 maalia 39 ottelussa
Nopeimmin 100 pistettä: 34 ottelua
Eniten kausia kahden pisteen keskiarvolla ottelua kohden: 10, Lemieux tehnyt 6 kertaa.
Eniten yli 100 syöttöpisteen kausia: 11
Eniten Hart Memorial Trophyn voittoja: 9
Eniten Art Ross Trophyn voittoja: 10 (Gordie Howe ja Lemieux ovat voittaneet kuusi kertaa)
Eniten kausia joukkueen tehokkaimpana pistemiehenä: 19
Eniten NHL-ennätyksiä: 61 lopettaessa, 60 nykyisin.
Käännös suomeksi
Numeromurha

| Numeromurha> Murder by Numbers |
| --- | --- |

Ohjaaja:  Barbet Schroeder
Käsikirjoittaja:  Tony Gayton
Tuottaja:  Barbet Schroeder
Säveltäjä:  Clint Mansell
Kuvaaja:  Luciano Tovoli
Leikkaaja:  Lee Percy
Pääosat:  Sandra Bullock Ben Chaplin Ryan Gosling
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  19. huhtikuuta 2002
Kesto:  120 min
Alkuperäiskieli:  Englanti
Budjetti:  ~ US$50,000,000
Aiheesta muualla
IMDb 
Elonet
AllMovie
Infobox OKNimi-testi OK: 
Numeromurha (Murder by Numbers) on vuonna 2002 ensi-iltansa saanut yhdysvaltalainen toimintatrilleri.
Näyttelijät

(rooli-näyttelijä)
Cassie Mayweather – Sandra Bullock
Sam Kennedy – Ben Chaplin
Richard Haywood – Ryan Gosling
Justin Pendleton – Michael Pitt
Ray Feathers – Chris Penn
Captain Rod Cody – R. D. Call
Asst. D.A. Al Swanson – Tom Verica
Lisa Mills – Agnes Bruckner
Aiheesta muualla

Elokuva-arvostelu MTV:n sivustolla
M/S Lisco Gloria

| M/S Lisco Gloria |
| --- | --- |
 Lisco Gloria matkalla Klaipėdasta kohti Kieliä kesäkuussa 2008.
Tyyppi:  Matkustajarahtilaiva
Lippuvaltio:  Liettua
Kotipaikka:  Klaipėda
IMO-numero:  9212151
MMSI-numero:  277279000
Tunnuskirjaimet:  LYQT
Aiemmat nimet:  2001–2002: Golfo Dei Coralli 2002–2003: Dana Gloria 2003– Lisco Gloria
Omistaja:  DFDS Seaways
Aiemmat omistajat:  2001–2002: Pekao SA 2002–2003: DFDS A/S 2003–2010: DFDS LISCO 2010– DFDS Seaways
Rakennustelakka:  Stocznia Szczecinska im. A. Warskiego, Szczecin, Puola
Rakennusnumero:  B591/I/1
Kölinlasku:  20. syyskuuta 2000
Vesillelasku:  27. tammikuuta 2001
Luovutettu:  2001
Tekniset tiedot
Pituus:  196,6 m
Leveys:  23,4 m
Syväys:  6,32 m
Bruttovetoisuus (GT):  20 140
Koneisto:  2 × Wärtsilä 9L46C diesel
Koneteho:  18 900 kW
Nopeus:  40,74 km/h
Nopeus:  22 kn
Hyttejä:  308
Lastikapasiteetti:  2 600 m
Lähteet:  
M/S Lisco Gloria (IMO 9212151) DFDS Seawaysin omistama ja operoima ro-ro-alus. Alus on rakennettu vuonna 2001 Stocznia Szczecinska im. A. Warskiegon telakalla Szczecinin kaupungissa Puolassa. Laivan bruttovetoisuus on 20 140 GT. Lisco Gloria on rekisteröity Liettuan lipun alle, ja sen kotipaikka on Klaipėda. Nykyisin alus liikennöi reitillä Kiel–Klaipėda.
Lisco Glorian sisaralus on M/S Sirena Seaways.
Käyttöhistoria

Aluksen köli laskettiin 20. syyskuuta 2000 puolalaisella Stocznia Szczecinska im. A. Warskiegon telakalla. Alus laskettiin vesille 27. tammikuuta 2001  nimellä Golfo Dei Coralli. Alus oli tarkoitus luovuttaa italialaiselle Lloyd Sardegna Compangia Di Navigazionelle, mutta koska aluksen valmistuminen myöhästyi huomattavasti, ei varustamo ottanut alusta vastaan. Tämän jälkeen alus siirtyi puolalaisen Pekao SA -pankin haltuun. Huhtikuussa 2002 rakentajatelakka ajautui konkurssiin ja alus jäi Szczeciniin.
DFDS A/S osti laivan 17. heinäkuuta 2002. Alus meni 6. elokuuta Tanskaan Fredericiaan telakalle, jossa se sovitettiin uuteen liikenteeseensä sopivaksi. Samalla alus sai nimen Dana Gloria. Elokuussa Dana Gloria aloitti liikennöinnin reitillä Esbjerg–Harwich. DFDS LISCO osti aluksen 5. toukokuuta 2003 ja rekisteröi sen Liettuan lipun alle. Kotipaikaksi tuli Klaipėda. Dana Gloria oli 15. kesäkuuta viimeistä päivää Esbjergin ja Harwichin välillä, jonka jälkeen se sai nimen Lisco Gloria. Alus siirtyi nykyiselle Klaipėda–Kiel -reitilleen 21. kesäkuuta 2003.
Käyttöhistoria > Tulipalo

Lisco Glorialla syttyi 8.–9. lokakuuta 2010 välisenä yönä tulipalo, joka luultavasti alkoi kuorma-autosta, jonka bensatankki saattoi syttyä tuleen. Aluksen miehistö yritti autokannella sammuttaa tulipaloa siinä onnistumatta. Myös aluksen kapteeni kutsuttiin paikalle. Tulipalo levisi räjähdysmäisesti koko alukseen, jossa on avonainen autokansi. Alus oli matkalla Kielistä Klaipėdaan, ja se ankkuroitiin palavana tanskalaisen Langelandin saaren edustalle. Matkustajat, joita aluksella oli 249, sekä miehistö evakuoitiin ja kuljetettiin aamulla Kieliin. Tulipalossa loukkaantui 28 savua hengittänyttä ihmistä. Loukkaantuneista 23 kuljetettiin sairaalahoitoon. Kuolonuhreilta onnettomuudessa vältyttiin. Tulipalo sammui vasta reilun vuorokauden päästä syttymisestään. Lisco Gloriassa oli onnettomuushetkellä 200 tonnia polttoöljyä, mutta sitä ei päätynyt kuitenkaan mereen.
Aiheesta muualla

Fakta om Fartyg – M/S Golfo Dei Coralli (Arkistoitu – Internet Archive) (ruotsiksi)
Aluksesta DFDS Seawaysin sivuilla (englanniksi)
Ohrajauho

Ohrajauho on ohran jyvistä valmistettua harmaata täysjyväjauhoa, jossa on runsaasti kivennäisaineita, ravintokuitua ja vitamiineja. Sitä käytetään muihin jauhoihin sekoitettuna blinien, krokettien, ohukaisten, pannukakkujen, perunalimppujen, rieskojen, sekaleipien, vanukkaiden ja vellien valmistuksessa sekä sakeuttamiseen.
Ohrajauhoa käytetään monien leipätuotteiden jauhoseoksissa voimakkaan makunsa vuoksi ja siksi, että se on Suomessa kasvatetuista viljoista eniten rautaa sisältävä.
Ohrajauhoja on käytetty rieskojen leivontaan eri puolilla Suomea vallitsevien vaihtelevien perinteiden mukaan. Rieskalla voidaan tarkoittaa happamatonta, ohutta leipää, tai limppumaista hiivalla kohotettua leipää. Joidenkin rieskojen leivontaan ei ole käytetty muita jauhoja kuin ohrajauhoja.
Lestyohrajauhoa käytetään ruokaleipiin, ohukaisiin ja puuroihin. Sen koostumus vastaa ydinvehnäjauhoa. Lestyjauho tarkoittaa jyvän sisäosasta jauhettua hienoa jauhoa.
Rieskaohrajauho on rieskojen ja muiden leipien leipomiseen tarkoitettu voimakasarominen jauhotyyppi, jossa on mukana tavallista enemmän jyvien kuorikerroksia, jotka tekevät siitä tavallista ohrajauhoa tummempaa.
Ohratärkkelys on suurustamiseen käytettävää ohran jyvistä erotettua tärkkelystä, joka tekee ruoan kuohkeaksi, mutta ei venyväksi. Koska se samentaa seoksen, sitä ei lisätä kirkkaisiin ruokiin, vaan maitopohjaisiin kastikkeisiin ja keittoihin. Leivontaan sitä voi käyttää joko muiden jauhojen seassa tai sellaisenaan esimerkiksi kuivakakkuihin, kääretorttuihin ja pikkuleipiin.
Nurmijärven Yleisurheilu

| Nurmijärven Yleisurheilu |
| --- | --- |

Perustettu:  2002
Kotiareena:  Klaukkalan urheilukenttä
Paikkakunta:  Nurmijärvi
Lajit:  yleisurheilu
Jäseniä:  yli 300
Puheenjohtaja:  Markus Lehtonen
Kotisivu:  nurmijarvenyleisurheilu.fi
Nurmijärven Yleisurheilu on Nurmijärvellä toimiva yleisurheilun erikoisseura. Se on perustettu vuonna 2002 ja vuonna 2020 seuralla on yli 300 jäsentä. Menestyneitä seuraa edustaneita urheilijoita ovat muun muassa Oskari Lehtonen, Juha-Petteri Lehto ja Päivi Huuhtanen.
Aiheesta muualla

Seuran kotisivut
Once Upon a Time in the North

| Once Upon a Time in the North Immortal Souls |
| --- | --- | --- |

Kokoelmalevyn tiedot
 Äänitetty : 1994–2002
 Julkaistu: elokuu 2005
 Tuottaja(t): Immortal Souls
 Tyylilaji: melodinen death metal, doom metal, ”winter metal”
 Kesto: 99.36
 Levy-yhtiö: Fear Dark
Immortal Soulsin muut julkaisut
| Ice Upon the Night 2003 | Once Upon a Time in the North 2005 | Wintereich 2007 |
Once Upon a Time in the North (FD020) on kokkolalaisen Immortal Souls -yhtyeen kaksi CD:tä käsittävä kokoelmalevy, jonka Fear Dark -levy-yhtiö julkaisi digipak-painoksena vuonna 2005. Julkaisu käsittää Immortal Soulsin äänitetyn historian käänteisessä järjestyksessä. Ensimmäisen CD:n kappaleet on masteroinut uudelleen vuonna 2004 Martin Groeneveld Mailmen Studiossa Utrechtissa Hollannissa.
Once Upon a Time in the Northin ensimmäinen CD sisältää kaksi uutta kappaletta, ”Painweighted” ja ”Down in My Grave”, jotka Pete Loisa äänitti OH6AI:ssa, Kokkolassa tammikuussa 2004. ”Painweightedilla” yhtye kokeili matalavireisempiä rytmejä yhdessä tutumman melodisen ilmaisun kanssa. Basisti-laulaja A. Särkiojan mukaan kappaleen sanoituksen innoitus tuli Mika Waltarin novellista ”Leikkaus”. Blues-/metallikappale ”Down in My Grave” kirjoitettiin Ice Upon the Night -albumia varten, mutta kappale jätettiin pois, koska se eroaa tyyliltään kyseisen julkaisun linjasta.
Kokoelmalevyn materiaaliin kuuluvat järjestyksessä EP:t The Cleansing ja Divine Wintertime, Reflections of Doom -demokasetin kappaleet ”Hate Sender”, ”I am Me” ja ”Realm of Hatred” sekä Immortal Souls -demokasetin kappale ”Immortal”. Kappaleista ilmenee yhtyeen kehitys varhaisesta doom metalistaan nykyiseen melodiseen death metaliin. Toinen CD sisältää uudelleenjulkaistun Under the Northern Sky -albumin.
Kahdeksansivuinen kansilehti sisältää ”Painweighted” ja ”Down in My Grave” -kappaleiden sanoitukset, promootiokuvia vuosilta 1994–2002 sekä A. Särkiojan kirjoittaman katsauksen yhtyeen historiaan. Hän kirjoittaa kappaleiden ja sanoitusten taustoista, levytyssessioissa kohdatuista onnistumisista sekä vaikeuksista.
Kappaleet

Painweighted – 4.23 (säv. E. Särkioja)
Down in My Grave – 4.36 (säv. E. Särkioja, san. A. Särkioja)
the Cleansing – 4.07 (säv. A. Särkioja, san. E. Särkioja)
Until – 4.11 (säv. E. Särkioja, san. A. Särkioja)
Prophet – 4.30 (säv. A. Särkioja, san. E. Särkioja)
Icebound – 4.40 (säv. E. Särkioja)
Snow Soul – 4.08 (säv. A. Särkioja, san. E. Särkioja)
Divine Wintertime – 3.43 (säv. A. Särkioja, san. E. Särkioja)
Morning Mist – 3.37 (säv. E. Särkioja, san. A. Särkioja)
Christ Mass – 3.22 (säv. E. Särkioja)
Hate Sender – 6.11 (säv. A. Särkioja, san. E. Särkioja)
I am Me – 5.14 (säv. E. Särkioja, san. A. Särkioja)
Realm of Hatred – 5.56 (säv. A. Särkioja)
Immortal – 3.53 (säv. A. Särkioja, san. E. Särkioja)
Frostmind – 3.34 (säv. E. Särkioja, san. A. Särkioja)
The Cleansing – 4.06 (säv. A. Särkioja, san. E. Särkioja)
The Cold Northwind – 3.35 (säv. E. Särkioja)
Blue Flamed Fire – 4.53 (säv. E. Särkioja)
Snowfalls – 2.13 (säv. A. Särkioja, san. E. Särkioja)
Dark Night Under the Northern Sky – 4.29 (säv. E. Särkioja, san. A. Särkioja)
Love Demise – 3.53 (säv. J. Hakola, san. E. Särkioja)
Metsäkukkia – 2.09
Winterheart – 3.26 (säv. A. Särkioja)
Painthings – 6.15 (säv. A. Särkioja, san. E. Särkioja)
Kokoonpano

Aki Särkioja – murina, basso
Esa Särkioja – kitara
Pete Loisa – kitara
Jupe Hakola – rummut
Aiheesta muualla

Albumin arvio Ultimate Guitar-sivulla
Once Upon a Time in the North Discogsissa. (englanniksi)
Albumi Once Upon a Time in the North Encyclopaedia Metallum -sivustolla (englanniksi)
Osvaldo Ardiles

| 0 | 1 | 2 |
| --- | --- | --- |
Osvaldo Ardiles
Henkilötiedot
Koko nimi: Osvaldo César Ardiles
Syntymäaika: 3. elokuuta 1952 (ikä 72)
Syntymäpaikka: Córdoba, Argentiina
Pelipaikka: keskikenttä
Lempinimi: Ossie
Junioriseurat
: Instituto de Córdoba
Seurat
| Vuodet | Seura | O (M) |
| 1973  1974   1975–1978  1978–1988 1982–1983  1985 1988 1988–1989 1989–1991 |  Instituto de Córdoba   Belgrano   Huracán  Tottenham Hotspur → Paris SG → St George Saints  Blackburn Rovers  Queens Park Rangers  Swindon Town | 14 (3)   16 (2)   113 (11)  221 (16) 14 (1) 1 (0) 5 (0) 8 (0) 2 (0) |
Maajoukkue
| 1975–1982 |  Argentiina | 53 (8) |
Valmennusura
1989–1991  1991–1992 1992–1993 1993–1994 1995 1996–1998 1999 2000–2001 2001 2002–2003 2003–2005 2006 2007 2008:  Swindon Town  Newcastle United  West Bromwich Albion  Tottenham Hotspur  Chivas de Guadalajara  Shimizu S-Pulse  Croatia Zagreb  Yokohama F. Marinos  Al-Ittihad   Racing Club   Tokyo Verdy   Beitar Jerusalem   Club Atlético Huracán   Cerro Porteño
 Seurajoukkueuran tilastot kattavat vain kansalliset sarjat.
Osvaldo César Ardiles (s. 3. elokuuta 1952 Córdoba) on argentiinalainen jalkapalloilija, joka on peliuransa jälkeen valmentanut useita seuroja.
"Ossie" Ardiles pelasi Argentiinan jalkapallomaajoukkueessa keskikentällä ja voitti maailmanmestaruuden 1978. Hän pelasi MM-turnauksessa kuudessa ottelussa ja vaihdettiin loppuottelussa pois kentältä 65. minuutilla. Hän pelasi myös vuoden 1982 MM-kisoissa. Hän pelasi kaikkiaan 53 maaottelua ja teki niissä kahdeksan maalia vuosina 1975–1982.
MM-kisojen 1978 jälkeen Ardiles siirtyi maajoukkuetoverinsa Ricardo Villan kanssa englantilaisseura Tottenhamiin. Hän pelasi siellä vuoteen 1988.
Saavutukset

Jalkapallon maailmanmestaruus vuonna 1978.
FA Cupin voitto vuosina 1981 ja 1982 sekä UEFA Cupin voitto 1984, kun hän pelasi Tottenhamissa.
Operculum

Operculumilla voidaan tarkoittaa seuraavia asioita:
Operculum, latinankielinen nimitys luukalan kiduskannelle
Operculum, osa aivojen otsalohkoa
Operculum, joillakin nilviäisillä kuoren suuaukkoon sopiva sulkulevy.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Operculum”, voi hakea sivunnimihaulla, laajalla sivunnimihaulla tai tekstihaulla.
Operation Wandering Soul

Operation Wandering Soul (suom. Operaatio vaeltava sielu) oli Yhdysvaltojen propagandakampanja Vietnamin sodassa.
Operaatio perustui monen vietnamilaisen uskomukseen vaeltavasta sielusta.
»
Vietnamilaisen uskomuksen mukaan kuolleet tulee haudata kotimaahansa tai heidän sielunsa vaeltavat päämäärättömästi kivussa ja kärsimyksessä. Vietnamilaiset ajattelevat, että jos ihminen on huonosti haudattu, hänen sielunsa vaeltaa päämäärättömästi.
»
Yhdysvaltalaiset insinöörit nauhoittivat aavemaisia ja sekavia ääniä useita viikkoja, joiden esitettiin olevan kuolleiden Vietkongin sotilaiden vaeltavia sieluja. Operaation tarkoituksena oli aiheuttaa kauhua vihollisessa. Tehtävän perustana oli saada Vietkong pakenemaan tai antautumaan. Helikopterit joskus kailottivat kaiuttimista nauhoitusta. Nauhoitusta erityisesti toistettiin yöllä viidakoissa.
Joskus Wandering Soul -nauhoitusta käytettiin muiden nauhoitusten kera, jotta pelkoa viholliseen saataisiin tuotettua entistä enemmän. Eräs entinen 6. PSYOP -pataljoonan sotilas sanoi
»Tiedättekö mitä teimme Nui Ba Denin vuorella vuonna 1970? 6. PSYOP sai ilmavoimien pilotin lentämään Bangkokiin eläintarhaan nauhoittamaan aitoa tiikerin karjumista. Meillä oli Chieu Hoi -sotilas, joka meni vuorelle kertomaan Vietkongille, että tiikeri on hyökkäämässä Vietkongin kimppuun lähiaikoina. Me lisäsimme Wandering Soulin nauhoitukseen tiikerin karjumista ja kaksi miestä meni vuoren lähettyville soittamaan nauhoitusta. 150 Vietkongin jäsentä tuli alas vuorelta myöhemmin.»
Operaation lopputulos on tuntematon. Vietkong yleensä vastasi nauhoitukseen ampumalla.[lähde? ]
Operculum (aivot)

Ihmisen aivot, jossa vihreän eri sävyillä väritetty operculum
Operculum (lat. Operculum, 'kansi') on osa aivojen otsalohkoa. Tunnetuimpia osia operculumissa on niin sanottu Brocan alue, jonka tehtävänä on huolehtia puheesta, kirjoittamisesta ja lukemisesta.
Albert Einsteinin ruumiinavauksen jälkeen säilytetyissä aivoissa on havaittu, että häneltä puuttui parietaalinen operculum.